Bellatrix Lestrange

Bellatrix Lestrange (qizlik familiyasi: Black) – J. K. Rowling tomonidan yozilgan Harry Potter kitoblaridagi xayoliy qahramon. U Harry Potter va Alanga kubogidan keyingi romanlarda asosiy salbiy qahramonga aylangan. Harry Potter kitoblarining soʻnggi qismida Rowling uni Lord Voldemortning „oxirgi, eng yaxshi leytenanti“ sifatida koʻrsatgan. Bellatrix kitoblardagi birinchi ajal kasofati(inglizcha:Death Eater) boʻlgan ayol edi. Bellatrix Qora Lordga oʻta aqidaparastlik bilan qaragan. Ammo qobiliyatidan va uning kuchi ustidan toʻliq nazorat qilishidan qoʻrqqan. U Lord Voldemort kabi sadist (kimnidir qiynashdan rohatlanuvchi), qotil va psixotik xarakterga ega boʻlgan.
Bellatrix Lestrange rolini Feniks ordeni (2007) dan Ajal tuhfalari:2-qism (2011)gacha Helena Bonham Karter oʻynagan.

 Ismi 
Uning ismi lotin tilidan „jangchi“ degan maʼnoni anglatadi. Black oilasining koʻplab aʼzolari singari, Bellatrix ham samoviy jismlar yoki boshqa tuzilmalar sharafiga nomlangan. Bellatrix esa Orion yulduz turkumidagi eng yorqin yulduzlardan biri .

 Obraz tarixi 
Bellatrix Black 1951-yilda Cygnus va Druella (Rosier) Black oilasida tugʻilgan. Bellatrix romanlardagi koʻplab qahramonlar bilan qon va nikoh bilan bogʻliq: uning Narcissa va Andromeda ismli ikkita singlisi bor edi. Sirius Black esa amakivachchasi boʻlgan. U Hogwartsni tark etgandan soʻng Rodolphus Lestrangega turmushga chiqdi, chunki u sof qonli afsungar bilan oila qurishni shart deb bilar edi. Biroq, Rowling intervyusida Bellatrix Voldemortni sevishini aytgan. Andromeda asli Muggle boʻlgan Ted Tonksga erga tekkan, shuning uchun keyinchalik qizlik oilasi boʻlgan Black oilasi undan voz kechgan. Narcissa esa, aksincha, badavlat sof qonli oilaning vorisi Lucius Malfoyga turmushga chiqqan. Shunday qilib, Bellatrix Nymphadora Tonks va Draco Malfoyning xolasi.

Hogwartsda u opa-singillari bilan birga Slytherin fakultetiga qabul qilingan. Romanlarda, talabalik davrida Bellatrix bir guruh talabalar bilan, jumladan, Rodolphus Lestrange, Severus Snape, Averi, Evan Rozier va Uilks bilan yaqin aloqada boʻlgani aytiladi, ularning deyarli barchasi ajal kasofatlariga aylangan. Black oilasining shiori, toujours pur (fransuzcha „doim sof“) qon tozaligiga boʻlgan qatʼiy ishonchni aks ettiradi. Bellatrix Voldemort hokimiyat tepasiga kelganida faol ajal kasofati boʻlgan.
 Oila 

 Manbalar 

Turkum:Harry Potter